Aleksander Majkowski
<s>Aleksander Majkowski (17. jul 1876. – 10. februar 1938.) bio je kašupski pisac, pjesnik, urednik, aktivist i liječnik.</s><s>Majkowski je bio najvažniji učesnik u kašupskog kulturnog pokreta koji se razvijao prije Drugog svjetskog rata.</s><s>Bio je urednik magazina "Gryfa" i autor vjerovatno najpoznatije kašupskog romana "Żëcé i przigodë Remusa" ("Remusov život i pustolovine") kao i autor knjige Istorija Kašuba.</s>

<s>Biografija
Aleksander Majkowski je rođen u zemljoradničkoj porodici 17. jula 1876. u Kościerzyni (tada dio Zapadne Pruske), kao najstarije dijete te je imao dvije sestre i tri brata.</s><s>U Kościerzyni (tada se naselje zvalo Berent) je završio osnovnu školu (Volksschule), a 1885-90 upisao je njemačku gimnaziju.</s><s>Dobio je stipendiju Towarzystwo Pomocy Naukowej (Društvo obrazovne pomoći) sa sjedištem u Chełmnu.</s><s>Godine 1891. započeo je školovanje u gimnaziji u Chojnicama, živeći u tamošnjem samostanu.</s><s>Tamo se upoznao s poljskom književnošću i istorijom, a maturirao je 1895. godine.</s><s>Isprva je namjeravao studirati teologiju i postati sveštenik, ali je umjesto toga upisao Berlinski univerzitet i 1897. godine počeo studirati medicinu.</s><s>U Berlinu se uključio u društvene aktivnosti i držao predavanja za Poljake koji su tamo živjeli.</s><s>1898. godine sudjelovao je na svečanosti postavljanja spomenika Adamu Mickiewiczu u Varšavi što je u njemu pobudilo snažan osjećaj i interes za vlastiti slavenski identitet.</s><s>1899. objavio je svoju pjesmu "Pielgrzymka Wejherowska" ("Hodočašće Wejherowo") i satiru "Jak w Koscérznie koscelnygo obrele, abo Pięc kawalerów a jedna jedyno brutka" ("Kako su u Kościerzyni birali obrele, pet neženja i samo jedna udavača").</s>

<s>Majkowski se preselio 1900. u Greifswald kako bi tamo nastavio studij.</s><s>Uključio se u aktivnosti rane poljske socijalističke organizacije pod nazivom Zet i lokalnog studentskog društva pod nazivom "Adelphia".</s><s>Budući da je pokušao osnovati i vlastitu političku organizaciju, 1901. je izbačen sa univerziteta.</s><s>Kasnije se preselio u München kako bi tamo nastavio studij, a osim redovnog nastavnog plana i programa, nastavio je sa svojim ranijim kulturnim interesima te radio za Towarzystwo Studentów Polaków (Društvo poljskih studenata) i osnovao društvo "Vistula".</s><s>Godine 1903. konačno je diplomirao i preselio se u Zürich gdje je napisao svoju doktorsku disertaciju o krvnim stanicama u plumizmu.</s><s>1904. obranio je diplomu doktora medicine i, krajem godine, vratio se u Kašubiju.</s><s>U Gdanjsku je završio svoj jednogodišnji medicinski praktikum, a ostao je i intenzivno uključen u kulturne i društvene aktivnosti u svom zavičaju.</s>

<s>Vidi još
 Kašubi
 Kašupski jezik
 Pomeranija</s>

<s>Poljski pisci
Poljski pjesnici
Poljski liječnici
Kašubi</s>

